Parteid võivad ka selles kindlad olla, et eesti valijat ei sega tegelikult Eesti lähendamine Venemaale. IRL sai kuhjaga kätte rahvuslikud hääled, kuigi ütles otse ja keerutamata välja, et toetab viisavabadust Venemaaga ja hoolimata sellest, et ta on olnud valitsuses, mis on sisuliselt lasknud pooles Eestis kehtima  hakata kakskeelsuse. Rahvuslik valija toetas truilt IRL-I, kuigi valimisnimekirjade asetuse põhjal oli selge, et parlamendifraktsioon hakkab koosnema puhtalt respublikaanidest, kes määratlesid end üheselt Lihula ausamba skandaaliga ja tuletasid oma suhtumist rahvuslusse valimiste eel meelde, esinedes venekeelsete reklaamidega nii teles kui trükis.